Upptøka-freistin at søkja er 15. mars 2014 FHS 1 ár Hevur tú 9. ella 10. flokks prógv frá fólkaskúlanum ella líknandi við nóg góðum úrsliti, kanst tú søkja beinleiðis inn á eitt ára FHS. FHS 2 ár Hevur tú harímóti brúk fyri meira tíð at koma upp á C-stigi, so hevur tú nú møguleikan at ganga tvey ár á FHS fyri at fáa betri førleikar at søkja víðari við. Hevur tú arbeitt í nógv ár aftan á, at tú hevur lokið 7., 9. ella 10. flokk, kanst tú søkja á tvey ára FHS, sum er eitt nýtt tilboð til tey, sum ætla sær útbúgving innan merkantila økið, og til tey, sum ynskja at menna sínar vinnuarbeiðsførleikar innan fyrisitingar-, handils- og skrivstovuøkið.